
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1879 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρεσί¬ 
ας του Ν.Π.Δ.Δ. «Δημοτική Βιβλιοθήκη - Μουσείο 

Αλ. Κοντόπουλου» Δήμου Αγ. Παρασκευής. 1 

Τροποποίηση και Συμπλήρωση Οργανισμού Οργά¬ 
νωσης και Λειτουργίας Υπηρεσιών της Ν.Α. Φθι¬ 
ώτιδας. 2 


Α ΠΟΦΑΣΕΙ Σ 

Αριθμ. 71594 (1) 


Τροποποίηση του Οργανισμού Εσωτερικής Υπηρεσίας 
του Ν.Π.Δ.Δ. «Δημοτική Βιβλιοθήκη - Μουσείο Αλ. Κο¬ 
ντόπουλου» Δήμου Αγ. Παρασκευής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του ν. 1188/81, όπως 
τροποποιήθηκαν με τις όμοιες του αρθ. 8 παρ. 5 του 
ν. 2307/1995. 

2. Τις διατάξεις του αρθ. 8 του ν. 2503/1997. 

3. Τις συνδυασμένες διατάξεις των άρθρων 198 παρ. 
5 και 203 του Δ.Κ.Κ. (π.δ. 410/1995). 

4. Την υπ’ αριθμ. 36/2005 απόφαση του Διοικητικού 
Συμβουλίου του Ν.Π.Δ.Δ. «Δημοτική Βιβλιοθήκη - Μου¬ 
σείο Αλ. Κοντόπουλου» Δήμου Αγ. Παρασκευής περί 
τροποποίησης του Οργανισμού Εσωτερικής Υπηρεσί¬ 
ας. 

5. Την υπ’ αριθμ. 298/2005 απόφαση Δημοτικού Συμ¬ 
βουλίου του Δήμου Αγ.Παρασκευής με την οποία 
εκφράζει σύμφωνη γνώμη για την τροποποίηση του 
Οργανισμού Εσωτερικής Υπηρεσίας του Ν.Π.Δ.Δ. «Δη¬ 
μοτική Βιβλιοθήκη - Μουσείο Αλ. Κοντόπουλου» Δήμου 
Αγ. Παρασκευής. 

6. Τη σύμφωνη γνωμοδότηση του Γ' Υπηρεσιακού 
Συμβουλίου που διατυπώθηκε στο 20/2005 πρακτικό 
του. 

7. Την υπ’ αριθμ. οικ. 16978/2003 απόφαση Γενικού 
Γραμματέα Περιφέρειας Αττικής περί μεταβίβασης αρ¬ 
μοδιοτήτων. (Φ.Ε.Κ. 1693/18.11.2003), αποφασίζουμε: 


Εγκρίνουμε την υπ’ αριθμ. 36/2005 απόφαση του Διοι¬ 
κητικού Συμβουλίου του Ν.Π.Δ.Δ. με την επωνυμία «Δη¬ 
μοτική Βιβλιοθήκη - Μουσείο Αλ. Κοντόπουλου» Δήμου 
Αγ. Παρασκευής και την επ’ αυτής γνώμη του Δημοτικού 
Συμβουλίου Αγ. Παρασκευής που διατυπώθηκε στην υπ’ 
αριθμ. 298/2005 απόφαση του, περί τροποποίησης του 
Οργανισμού Εσωτερικής Υπηρεσίας, η τελική μορφή 
του οποίου έχει ως εξής: 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
Αρθρο 1 

Διάρθρωση Υπηρεσιών 

Όπως φαίνεται από την ιδρυτική πράξη η λειτουργία 
του Νομικού Προσώπου «ΔΗΜΟΤΙΚΗ ΒΙΒΛΙΟΘΗΚΗ ΑΓΙΑΣ 
ΠΑΡΑΣΚΕΥΗΣ-ΜΟΥΣΕΙΟ ΑΛΕΚΟΥ ΚΟΝΤΟΠΟΥΛΟΥ» προ- 
βλέπεται να είναι συνεχής και διευρυνόμενη. Για την επί¬ 
τευξη των επιδιωκομένων από την ιδρυτική πράξη σκο¬ 
πών, κρίνεται απαραίτητη η οργάνωση της υπηρεσίας 
του Ν.Π. κατά τρόπο ορθολογικό και ανταποκρινόμενο 
πλήρως στις επιστημονικές και πρακτικές ανάγκες του 
Ν.Π. με την ύπαρξη του κατάλληλου και επιστημονικά 
καταρτισμένου υπαλληλικού προσωπικού. 

Οι υπηρεσίες του Ν.Π. διαρθρώνονται στις εξής διοι¬ 
κητικές ενότητες: 

1. Γραφείο Προέδρου 

2. Τμήμα Βιβλιοθήκης- Μουσείου- Διοίκησης-Οικονο- 
μικών 

α. Γ ραφείο Βιβλιοθηκών 

β. Γ ραφείο Μουσείου Αλέκου Κοντόπουλου 

γ. Γ ραφείο Γ ραμματείας, Διοίκησης, Προσωπικού ΚΑΙ 
Οικονομικών του Νομικού Προσώπου 

Άρθρο 2° 

Αρμοδιότητες Υπηρεσιών 

1. Γραφείο Προέδρου 

Το ανωτέρω γραφείο υπάγεται στον Πρόεδρο ή αντι¬ 
καταστάτη του και είναι λειτουργικό γραφείο και όχι 
αυτοτελές. 

• Έχει τη μέριμνα και επιμέλεια ενημέρωσης του Προέ¬ 
δρου (ή αντικαταστάτη) για την αλληλογραφία του Ν.Π. 

• Προγραμματίζει τις συναντήσεις με Επιτροπές , 
Συλλόγους, Δημότες κ.λ.π. 

• Τηρεί ημερολόγιο των προσωπικών συναντήσεων, 
επαφών και συμμετοχών σε Επιτροπές του Προέδρου 
(ή αντικαταστάτη) εντός και εκτός του Ν.Π. και τον 
ενημερώνει. 

• Μεριμνά και επιμελείται για την προπαρασκευή των 
συνεδριάσεων του Διοικητικού Συμβουλίου σε συνερ¬ 
γασία με τον Προϊστάμενο του Ν.Π. 

• Διεκπεραιώνει κάθε υπόθεση που του αναθέτει ο 
Πρόεδρος (ή αντικαταστάτης του) η οποία δεν εμπίπτει 
την αρμοδιότητα των άλλων υπηρεσιών του Ν.Π. 

2. Τμήμα Βιβλιοθήκης - Μουσείου - Διοίκησης- Οικο¬ 
νομικών 

Ο Προϊστάμενος του Τμήματος έχει την ευθύνη για 
την καλή λειτουργία όλων των γραφείων του Ν.Π. και 
κατευθύνει την δουλειά τους. 

• Προγραμματίζει, συντονίζει και κατευθύνει το όλο 
έργο του Νομικού Προσώπου. 

• Συντονίζει, κατευθύνει και παρέχει τις απαραίτητες 
οδηγίες στα γραφεία για την άσκηση των καθηκόντων 
τους, σύμφωνα με τις διατάξεις του παρόντος Οργανι¬ 
σμού των σχετικών νόμων και διαταγμάτων. 

• Συνεργάζεται με τους υπεύθυνους των τομέων για 
την προώθηση των θεμάτων τους. 

• Είναι υπεύθυνος για την ομαλή και εύρυθμη λειτουρ¬ 
γία του Νομικού Προσώπου. 

• Εισηγείται τις ανάγκες, τις ελλείψεις και ό,τι γενικά 
αφορά αυτό στο Δ.Σ. 

• Αποτελεί το εκτελεστικό όργανο των αποφάσεων 
επί παντός θέματος τους Δ.Σ. 

• Ευθύνεται για την υλοποίηση όλων των αποφασισθέ- 
ντων δραστηριοτήτων, προγραμμάτων και εκδηλώσεων 
που αποτελούν και το σκοπό ιδρύσεως και δράσεως 
του Νομικού Προσώπου. 

• Τηρεί μητρώο προσωπικού και φάκελο ποιότητας 
για κάθε υπάλληλο κάνοντας εισήγηση στον Πρόεδρο 
του Δ.Σ. για την προαγωγή, απόλυσή τους κ.λπ.. 

• Μεριμνά για την επικοινωνία με όλους τους δημό¬ 
σιους ή ιδιωτικούς φορείς, την τήρηση αρχείου Αρχών, 
Υπηρεσιών, Συλλόγων, Σωματείων κ.λπ.. 

• Καθορίζει, ελέγχει και τηρεί το ωράριο εργασίας 
του προσωπικού και τηρεί όλες τις διαδικασίες πρό¬ 
σληψής του. 

• Παραλαμβάνει την εισερχόμενη αλληλογραφία, την 
χαρακτηρίζει για την κατανομή της σύμφωνα με το 
περιεχόμενό της. 

• Εισηγείται την τροποποίηση του Ο.Ε.Υ., καθώς και την 
προσαρμογή αυτού στις εκάστοτε ισχύουσες διατάξεις. 

• Παρέχει τις απαραίτητες οδηγίες σε συνεργασία 
με τους υπευθύνους και το προσωπικό της Δημοτικής 
Βιβλιοθήκης Αγίας Παρασκευής - Μουσείο Αλέκος Κο- 
ντόπουλος για τη σύνταξη του προϋπολογισμού του 
Ν.Π., εποπτεύει για την κατάρτισή του και επιμελείται 
για τη σωστή εκτέλεσή του. 

• Μεριμνά για τη μετεκπαίδευση των Υπαλλήλων του 
Ν.Π. στις περιπτώσεις που αυτή κρίνεται αναγκαία για τη 
διεύρυνση των επιστημονικών ή τεχνικών τους γνώσεων 
που είναι πρόσφορες για την καλύτερη αντιμετώπιση των 
αναγκών της Υπηρεσίας, ή την ειδίκευσή τους σε σύγχρο¬ 
νες μεθόδους που αφορούν την ειδικότητά τους. 


• Συγκαλεί περιοδικές ή έκτακτες συσκέψεις των 
υπευθύνων ή των επιμέρους κατηγοριών προσωπικού 
για την καλύτερη λειτουργία του Ν.Π. 

• Παρακολουθεί όλα τα θέματα που δημοσιεύονται 
και αφορούν το Ν.Π. 

• Δίνει κάθε πληροφορία που επιτρέπεται στους πο¬ 
λίτες και αφορά την δραστηριότητα του Ν.Π. 

• Συνεργάζεται με τους μαζικούς φορείς της πόλης, 
τους ενημερώνει για τις δραστηριότητες του Ν.Π. και 
παρέχει κάθε δυνατή βοήθεια. 

•Έχει την όλη εποπτεία των χώρων του Ν.Π. και φρο¬ 
ντίζει για την καθαριότητα και τη συντήρηση αυτών. 

• συνεργάζεται με τις υπηρεσίες του Δήμου για την 
συμμετοχή του Ν.Π. σε προγράμματα της Ευρωπαϊκής 
Ένωσης. 

• Ελέγχει και θεωρεί όλες τις καταστάσεις πλη¬ 
ρωμής του προσωπικού, των χρηματικών ενταλμάτων 
και λοιπών παραστατικών πριν υπογραφούν από τον 
Πρόεδρο. 

Α. Γραφείο Βιβλιοθηκών 

• Αναπτύσσει τις κατάλληλες δημόσιες σχέσεις ώστε 
μέσω αυτών, να βελτιώνεται η προς το κοινό εικόνα 
της Βιβλιοθήκης. Επιμελείται της προβολής του έργου 
της με εκδόσεις, ενημέρωση των μέσων μαζικής επι¬ 
κοινωνίας, εκθέσεις και λοιπές εκδηλώσεις, ξενάγηση 
επισκεπτών στη βιβλιοθήκη. Τηρεί τα ανάλογα αρχεία. 
Αναπτύσσει τη συνεργασία με άλλες βιβλιοθήκες, ορ¬ 
γανισμούς, ενώσεις που εδρεύουν στην Ελλάδα και το 
εξωτερικό. 

• Μελετά τις τρέχουσες και εκτιμά τις μελλοντικές 
ανάγκες των χρηστών της βιβλιοθήκης, παρακολουθεί 
τις ελληνικές και διεθνείς εξελίξεις της βιβλιοθηκονο¬ 
μίας, καθορίζει, αναθεωρεί και προσαρμόζει τα κριτή¬ 
ρια και τα πρότυπα (κώδικες, συστήματα) σύμφωνα με 
αυτές. 

• Εισηγείται το ετήσιο αναλυτικό πρόγραμμα δραστη¬ 
ριότητας της βιβλιοθήκης και συμβάλλει στη διαμόρ¬ 
φωση του προϋπολογισμού. 

• Επεξεργάζεται συστηματικά στατιστικά στοιχεία, 
εκθέσεις, αναφορές και ειδικές έρευνες σχετικά με το 
έργο της βιβλιοθήκης. Μελετά την παροχή νέων υπη¬ 
ρεσιών με την εφαρμογή μεταξύ άλλων σύγχρονων τε¬ 
χνολογικών μεθόδων όπως οι εφαρμογές Η/Υ. 

• Φροντίζει για τη συνεχή ενημέρωση για προγράμ¬ 
ματα επιμόρφωσης του προσωπικού στην Ελλάδα και 
το εξωτερικό. Μελετά την εξειδίκευση του προσωπικού 
της βιβλιοθήκης με τη συμμετοχή του σε ανάλογα προ¬ 
γράμματα που οργανώνουν είτε η ίδια η βιβλιοθήκη είτε 
άλλα ιδρύματα και οργανισμοί. Εισηγείται για τους όρους 
συμμετοχής του προσωπικού σ’ αυτά τα προγράμματα. 

• Τηρεί βιβλίο εισαγωγής για όλο το έντυπο και άλλο 
υλικό της βιβλιοθήκης που αποκτά με αγορές, ανταλλα¬ 
γές, δωρεές, κληρονομιές ή κληροδοτήματα. Εισηγείται 
τα προς αγορά βιβλία και άλλου αναγνωστικού υλικού 
και λοιπών αναγκών του γραφείου. 

• Τηρεί ιδιαίτερο αρχείο για τις περιοδικές εκδόσεις 
(εφημερίδες - περιοδικά). 

• Επιμελείται της εκποίησης του φθαρμένου υλικού 
λαμβάνοντας υπόψη την ύπαρξη πολλαπλών αντιτύπων, 
ημερομηνίας έκδοσης και συχνότητα χρήσης. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25829 


• Έχει την ευθύνη για τη βιβλιοθηκονομική επεξερ¬ 
γασία του βιβλιακού και άλλου υλικού σύμφωνα με τα 
διεθνή πρότυπα περιγραφικής καταλογογράφησης και 
θεματικής ευρετηρίασης. 

• Σε συνεργασία με το Εθνικό Κέντρο Τεκμηρίωσης 
ή όποια άλλη εταιρεία εξουσιοδοτηθεί, συντάσσει σε 
Η/Υ μηχανογραφημένους καταλόγους τους οποίους 
εμπλουτίζει κάθε φορά με νέες εκδόσεις, με βάση κα¬ 
θορισμένους κανόνες, όπως κατάλογο συγγραφέων, 
θεματικό κατάλογο κ.λπ.. 

• Τηρεί μηχανογραφημένο αρχείο αναγνωστών καθώς 
και δανεισμών σε Η/Υ. Παρέχει κάθε δυνατή βοήθεια για 
την εξυπηρέτηση των χρηστών μέσω του συστήματος 
δανεισμού, με την πληροφόρηση για το υλικό της και 
τον τρόπο χρήσης του υλικού. Επιμελείται και φροντίζει 
για τη σωστή λειτουργία του δανεισμού σύμφωνα με 
τους κανόνες που το διέπουν. 

• Τηρεί βιβλιοθηκονομική βάση δεδομένων για την ΟΝ 
ίΙΝΕ εξυπηρέτηση των χρηστών σε 24ωρη λειτουργία 
που καλύπτει ανάγκες αναζήτησης, κρατήσεις βιβλίων 
και ηλεκτρονικό ταχυδρομείο. 

• Μελετά την αξιοποίηση χειρογράφων, σπανίων εκ¬ 
δόσεων και ειδικών συλλόγων. Φροντίζει για την συντή¬ 
ρηση, αποκατάσταση και βιβλιοδέτηση των βιβλιακών 
συλλόγων. 

Β. Γραφείο Μουσείου ΑΛΕΚΟΥ ΚΟΝΤΟΠΟΥΛΟΥ 

• Φροντίζει για την καλή λειτουργία της συλλογής 
του Μουσείου και ελέγχει την υλικοτεχνική υποδομή 
στους χώρους του (ασφάλεια, καθαριότητα, φωτισμός, 
θέματα εσωτερικής αρχιτεκτονικής, δημιουργία ειδικών 
προθηκών, ειδικές κλιματολογικές συνθήκες, κ.ά.). 

• Πραγματοποιεί ενημερωτικές ξεναγήσεις στους χώ¬ 
ρους του Μουσείου σε μεμονωμένα άτομα και ομάδες 
(επισκέπτες) καθώς και ειδικές ξεναγήσεις σε επιστη¬ 
μονικούς φορείς. 

• Σχεδιάζει, υλοποιεί και εκτελεί (ως “ερμηνευτής”) 
οργανωμένα Εκπαιδευτικά Προγράμματα για τους μα¬ 
θητές όλων των εκπαιδευτικών βαθμιδών. 

• Σχεδιάζει και προωθεί στον έντυπο και ηλεκτρονικό 
Τύπο την προβολή και τη δημοσιοποίηση του Μουσείου 
και των εκδηλώσεων που πραγματοποιεί. 

• Οργανώνει θεματικές εκθέσεις, διαλέξεις, ημερίδες, 
σεμινάρια με σκοπό την ανάδειξη της καλλιτεχνικής 
προσφοράς του ζωγράφου Αλέκου Κοντόπουλου και 
του Μουσείου Αλέκου Κοντόπουλου. 

• Αναλαμβάνει τις Δημόσιες Σχέσεις του Μουσείου με 
σκοπό την συνεχή ενημέρωση του κοινού. 

• Αναπτύσσει τη συνεργασία με άλλα Μουσεία, Πινα¬ 
κοθήκες και πολιτιστικούς φορείς στην Ελλάδα και στο 
εξωτερικό και προτείνει κοινές εκδηλώσεις. 

• Διατηρεί συνεχείς επαφές με τις επιφανείς προσω¬ 
πικότητες του μουσειακού, πανεπιστημιακού και δημο¬ 
σιογραφικού χώρου, ώστε το Μουσείο να κάνει αισθητή 
την ύπαρξη και τη δραστηριότητα του. 

• Ασχολείται με την προβολή έργων του ζωγράφου 
σε εκθέσεις άλλων Μουσείων και Πινακοθηκών. 

• Συνεργάζεται με Πανεπιστημιακά τμήματα που δι¬ 
ενεργούν έρευνα σε θέματα που σχετίζονται με τον 
καλλιτέχνη και το Μουσείο. 

• Σχεδιάζει και επιμελείται τις εκδόσεις που σχετί¬ 


ζονται με τον καλλιτέχνη καθώς και το σύνολο της 
έντυπης δραστηριότητας του Μουσείου. 

• Καταγράφει και αρχειοθετεί το σύνολο του μουσει¬ 
ακού υλικού (έντυπη και ψηφιακή καταγραφή). 

• Συλλέγει ( με ενδελεχή έρευνα), καταγράφει και αρ¬ 
χειοθετεί το σύνολο του αρχειακού υλικού που σχετίζεται 
με τον καλλιτέχνη (έντυπη και ψηφιακή καταγραφή). 

• Συγκροτεί το φωτογραφικό αρχείο και το αρχείο 
διαφανειών του Μουσείου που αποτελεί το μοναδικό 
αρχείο του ζωγράφου Αλέκου Κοντόπουλου. 

• Εισηγείται το ετήσιο αναλυτικό πρόγραμμα δραστη¬ 
ριοτήτων του Μουσείου και συμβάλλει στη διαμόρφωση 
του προϋπολογισμού. 

• Τηρεί τα ανάλογα αρχεία αποφάσεων και ενερ¬ 
γειών 

Γ. Γραφείο Γραμματείας, Διοίκησης, Προσωπικού ΚΑΙ 
Οικονομικών του Νομικού Προσώπου 

• Καταρτίζει σε συνεργασία με τον προϊστάμενο και 
το Δ.Σ. τον προϋπολογισμό εσόδων-εξόδων και τις 
εκθέσεις γϊ αυτά μέσα σε προθεσμίες που ορίζει ο 
Δημοτικός ΚΑΙ Κοινοτικός Κώδικας και ενεργεί για την 
νόμιμη έγκρισή του. 

• Παρακολουθεί την πορεία της εκτέλεσης του προ¬ 
ϋπολογισμού εσόδων-εξόδων και εισηγείται την ανα¬ 
μόρφωσή του. 

• Συγκεντρώνει, ελέγχει και καταχωρεί στα σχετικά 
λογιστικά βιβλία τα αποτελέσματα της εκτέλεσης του 
προϋπολογισμού εσόδων-εξόδων. 

• Καταρτίζει, σε συνεργασία με το Δημοτικό Ταμείο 
τον απολογισμό εσόδων-εξόδων και τον ισολογισμό του 
καθώς και τις εκθέσεις γϊ αυτό. 

• Επιμελείται της εκκαθάρισης και εντολής πληρωμής 
κάθε δαπάνης. Ελέγχει τα δικαιολογητικά κάθε δαπά¬ 
νης προς διαπίστωση του νόμιμου και κανονικού ή όχι 
αυτής. 

• Φροντίζει για την έκδοση χρηματικών ενταλμάτων 
και την μισθοδοσία του προσωπικού. Τηρεί μισθολογικά 
μητρώα όλου του προσωπικού, συντάσσει τις βεβαιώ¬ 
σεις αποδοχών των εργαζομένων και φροντίζει για την 
ασφάλισή αυτού. 

• Φροντίζει για την τήρηση της ισχύουσας κάθε φοράς 
νομοθεσίας, σχετικά με την υπηρεσιακή και συνταξιο- 
δοτική κατάσταση των υπαλλήλων. 

• Φροντίζει για την διεξαγωγή όλων εκείνων των δι¬ 
αδικασιών που είναι απαραίτητες για την πρόσληψη 
προσωπικού, προαγωγές, απολύσεις, παρατηρήσεις, 
αποχωρήσεις, τοποθετήσεις, μετακινήσεις, αποσπάσεις, 
μετατάξεις, χορηγήσεις αδειών, πειθαρχικές υποθέσεις 
κ.λπ.. 

• Τηρεί τα μητρώα και τους ατομικούς φακέλους του 
προσωπικού και φροντίζει για τη συνεχή παρακολούθη¬ 
σή τους και ενημέρωση. 

• Εισηγείται στα αρμόδια όργανα θέματα που αφο¬ 
ρούν το προσωπικό και ενεργεί τη σχετική αλληλο¬ 
γραφία. 

• Πληροφορεί το προσωπικό για τους νόμους που το 
αφορούν όπως και για όλα τα θέματα που αποφασίζει 
το Δ.Σ. 

• Ενημερώνει με όλες τις απαραίτητες πληροφορίες για 

τις αποφάσεις αλλά και την πορεία υλοποίησής των το 
προσωπικό. 

• Διεξάγει την αλληλογραφία και τηρεί πρωτόκολλο 
εισερχομένων και εξερχόμενων εγγράφων. Επιμελείται 
της παραλαβής, πρωτοκόλλησης, ευρετηρίου και συ- 
σχέτισης όλων των εισερχομένων εγγράφων και της 
τήρησης του πρωτοτύπου στο αρχείο. 

• Παρακολουθεί και φροντίζει για την τήρηση του 
γενικού αρχείου Νομικού Προσώπου και εισηγείται την 
καταστροφή του θεωρούμενου σαν άχρηστου. 

• Διεκπεραιώνει αυθημερόν την εισερχόμενη και εξερχό- 
μενη αλληλογραφία και επικυρώνει αντίγραφα αυτής. 

• Ενημερώνει για την οποιαδήποτε μεταβολή στην 
κατάσταση του προσωπικού το αντίστοιχο συνδικαλι¬ 
στικό όργανο. 

• Μελετά, σχεδιάζει και επεξεργάζεται διακηρύξεις 
δημοπρασιών, συμβόλαια και κάθε σχετικό που του 
ανατίθεται από την Διοίκηση, έχει την ευθύνη για ό,τι 
σχετικό με τις αγορές, δημοσιεύσεις, διαγωνισμούς, 
προμήθειες, κ.λπ. του Νομικού Προσώπου. 

• Καταρτίζει την ημερήσια διάταξη των συνεδριάσεων 
του Δ.Σ. κατά την ισχύουσα Νομοθεσία σε συνεργασία 
με τον Προϊστάμενο και τον Πρόεδρο. Κοινοποιεί αυτή 
στα μέλη του Δ.Σ. 

• Τηρεί τα πρακτικά συνεδριάσεων του Δ.Σ., επιμε¬ 
λείται για την προετοιμασία των σχετικών αποφάσεων 
και τηρεί βιβλίο πρακτικών των συνεδριάσεων και απο¬ 
φάσεων Προέδρου. 

• Τηρεί όλα τα βιβλία που προβλέπονται από τις κεί¬ 
μενες διατάξεις. 

• Διεξάγει γενικά κάθε είδους διοικητική εργασία 
και βοηθάει στην μηχανοργάνωση του Νομικού Προ¬ 
σώπου. 

ΚΕΦΑΛΑΙΟ Β' 

ΣΤΕΛΕΧΩΣΗ ΝΟΜΙΚΟΥ ΠΡΟΣΩΠΟΥ 
Αρθρο 3° 

ΥΦΙΣΤΑΜΕΝΕΣ ΚΑΙ ΝΕΕΣ ΘΕΣΕΙΣ 


Α. Μόνιμο προσωπικό 


Α/Α 

Θέσεις 

Κλάδος 

1 

Μία (1) 

ΠΕ Διοικητικού-Οικονομικού με βαθμό Δ-Α 

2 

Μία (1) 

ΠΕ Εφόρου Πινακοθηκών-Αρχαιολόγων με βαθμό 
Δ-Α 

3 

Εξι (6) 

ΤΕ Βιβλιοθηκονόμων με βαθμό Δ-Α 

4 

Μία (1) 

ΤΕ Πληροφορικής με βαθμό Δ-Α 

5 

Μία (1) 

ΥΕ Εργατών καθ/τας εσωτερικών χώρων με 
βαθμό Ε-Β. 


Οι τέσσερις (4) θέσεις ΤΕ Βιβλιοθηκονόμων, ήδη κα¬ 
λύπτονται από το προσωπικό που υπηρετεί στο Νομικό 
Πρόσωπο κατά τη στιγμή της έγκρισης του παρόντος 
Οργανισμού Εσωτερικής Υπηρεσίας. 

Β. Προσωρινές-Προσωποπαγείς θέσεις 
Μία (1) προσωρινή-προσωποπαγή θέση ΤΕ1 Βιβλιοθη- 
κονόμου μονίμου υπαλλήλου που κατέχει η Πριμπέλη 
Σοφία, σύμφωνα με το ΦΕΚ 19/04.02.98/τ. ΝΠΔΔ. 

Η παραπάνω θέση καταργείται με την κατά οποιοδή- 
ποτε τρόπο αποχώρηση από την υπηρεσία της υπαλ¬ 
λήλου που την κατέχει. 


Γ. Προσωπικό Ορισμένου Χρόνου 


Α/Α 

Θέσεις 

Κλάδος 

1 

Μία (1) 

ΠΕ Εφόρου Πινακοθηκών- Αρχαιολόγου 

2 

Μία (1) 

ΤΕ1 Βιβλιοθηκονόμων 

3 

Δύο 12 ) 

ΔΕ Διοικητικού με γνώση γειρισμού Η/Υ 

4 

Μία (1) 

ΥΕ κλητηρα 

5 

Μία (1) 

ΥΕ Εργάτη καθ/τας εσωτερικών χώρων 


Δ. Πρακτική άσκηση σπουδαστών 


Τρεις (3) θέσεις σπουδαστών Τμήματος Βιβλιοθηκο¬ 
νομίας. 

Οι θέσεις αυτές καθορίστηκαν για τη Δημοτική Βιβλι¬ 
οθήκη Αγ. Παρασκευής, σύμφωνα με την Ε5/50/09-01-92 
κοινή Υπουργική Απόφαση των Υπουργών Εσωτερικών 
και Εθνικής Παιδείας ΚΑΙ Θρησκευμάτων (ΦΕΚ 29/τ.Β7 
22.1.1992). 

Ο τρόπος πρόσληψης και τα τυπικά προσόντα διορισμού 
για τις παραπάνω θέσεις είναι τα οριζόμενα από τις ισχύου- 
σες σχετικά διατάξεις (π.δ. 50/2001, 37° /1987 και 22/1990). 

Αρθρο 4° 

Επιλογή Προϊσταμένου 

Ως προϊστάμενος του Τμήματος επιλέγεται υπάλλη¬ 
λος από τον κλάδο ΠΕ Διοικητικού-Οικονομικού. 

Αρθρο 5° 

Α. Η κατανομή του προσωπικού του τμήματος και 
η ανάθεση των καθηκόντων στους υπαλλήλους, γίνε¬ 
ται με απόφαση του Προέδρου του Δ.Σ. του Νομικού 
Προσώπου, ανάλογα με τις ανάγκες των γραφείων, τα 
προσόντα των υπαλλήλων, την πείρα και τις γνώσεις 
αυτών σε ειδικά αντικείμενα. 

Ο κάθε υπάλληλος ανεξάρτητα από την εργασιακή 
του σχέση, εκτελεί την εργασία που του έχει ανατεθεί 
με προσοχή, επιμέλεια και ευσυνειδησία ακολουθώντας 
τους νόμους τους Κανονισμούς λειτουργίας του Ν.Π. 
και τις εκάστοτε οδηγίες και κατευθύνσεις των προϊ¬ 
στάμενων του. 

Β. Προϊστάμενος του τμήματος τοποθετείται με από¬ 
φαση του Προέδρου του Δ.Σ. ο επιλεγής από το αρμόδιο 
Υπηρεσιακό Συμβούλιο υπάλληλος. 

Γ. Την αρμοδιότητα σε αντικείμενα που δεν κατονομά¬ 
ζονται στον παρόντα Οργανισμό Εσωτερικής Υπηρεσίας 
καθορίζει ο Πρόεδρος με απόφασή του. 

Άρθρο 6° 

Τα του διορισμού, των καθηκόντων, των περιορισμών 
του χρόνου υπηρεσίας, της αστικής ευθύνης, των δικαι¬ 
ωμάτων, των αδειών, των μεταβολών της υπηρεσιακής 
κατάστασης, των ηθικών αμοιβών, των πειθαρχικών αδι¬ 
κημάτων, των ποινών, της λύσης της υπαλληλικής σχέ¬ 
σης, της φαρμακευτικής και νοσοκομειακής περίθαλψης, 
των εξόδων κηδείας των μονίμων υπαλλήλων, διέπονται 
από τις διατάξεις του νόμου 1188/81 «περί καταστάσεως 
προσωπικού ΟΤΑ» όπως έχει τροποποιηθεί. 

Αρθρο 7 

Α. Οι προβλεπόμενες από τον παρόντα Οργανισμό 
Εσωτερικής Υπηρεσίας θέσεις κατά κλάδο καλύπτουν 
όλους τους εργαζόμενους στο Ν.Π. ανεξαρτήτως σχέ- 
σεως εργασίας (οι οποίοι κατατάσσονται αυτοδίκαια 
στις αντίστοιχες θέσεις), καθώς και ορισμένο επιπλέον 

αριθμό θέσεων για την κάλυψη των υφισταμένων και 
μελλοντικών αναγκών και υπηρεσιών του Ν.Π. 

Β. Κάθε άλλη λεπτομέρεια λειτουργίας των επί μέρους 
Υπηρεσιών μη προβλεπόμενη από τον παρόντα Οργανι¬ 
σμό ρυθμίζεται με τον Κανονισμό Λειτουργίας του Ν.Π. 

Αρθρο 8 

Ακροτελεύτια διάταξη 
Κάλυψη δαπάνης 

Από τις διατάξεις αυτής της απόφασης δεν προκαλεί- 
ται δαπάνη σε βάρος του Προϋπολογισμού της Δημοτι¬ 
κής Βιβλιοθήκης Αγ. Παρασκευής-Μουσείο Αλ. Κοντόπου- 
λου για το τρέχον οικονομικό έτος 2005. Θα προκληθεί 
δε δαπάνη περίπου 60.000,00€ για το έτος 2006 και 
περίπου 100.000,00 € για τα επόμενα οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2005 
Με εντολή Γενικού Γραμματέα Περιφέρειας 
Η Γ ενική Διευθύντρια κ.α.α. 

Η Διευθύντρια Διοίκησης 
ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. Αποφ. Ν.Σ. 176 (2) 

Τροποποίηση και Συμπλήρωση Οργανισμού Οργάνωσης 
και Λειτουργίας Υπηρεσιών της Ν.Α. Φθιώτιδας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΝΟΜΟΥ ΦΘΙΩΤΙΔΑΣ 

Έχοντας υπόψη: 

1. Το άρθρο 104 του π.δ. 30/1996 «Κώδικας Νομαρχιακής 
Αυτοδιοίκησης». 

2.. Την υπ’ αριθμ. 114/13.9.2004 απόφαση του Ν. Σ. Φθιώ¬ 
τιδας, η οποία δημοσιεύθηκε στο Φ.Ε.Κ. 1602/27.10.2004, 
Τεύχος Ν.Π.Δ.Δ. περί «Τροποποίησης του Οργανισμού 
Οργάνωσης και Λειτουργίας των Υπηρεσιών της Ν. Α. 
Φθιώτιδας», όπως διορθώθηκε, συμπληρώθηκε και τρο¬ 
ποποιήθηκε μεταγενέστερα. 

3. Τη σύμφωνη γνώμη της Πρωτοβάθμιας Συνδικα¬ 
λιστικής οργάνωσης εργαζομένων στην Νομαρχιακή 
Αυτοδιοίκησης Φθιώτιδας. 

4. Τις διατάξεις του ν. 2374/19.10.2004, Φ.Ε.Κ. 195/Τεύχος 
Α', περί «Οργάνωσης και Λειτουργίας των Ο. Τ. Α. Α' και 
Β' Βαθμού», αποφασίζουμε: 

Την τροποποίηση και συμπλήρωση του Οργανισμού 
Οργάνωσης και Λειτουργίας των Υπηρεσιών της Ν. Α. 
Φ. (απόφαση Ν. Σ. 114/13.9.2004, Φ.Ε.Κ. 1602/Β727.10.2004) 
όπως ισχύει, ως κάτωθι: 

1. - Στο άρθρο 14 “ΔΙΑΡΘΡΩΣΗ - ΑΡΜΟΔΙΟΤΗΤΕΣ - ΔΙ¬ 
ΕΥΘΥΝΣΗΣ ΑΠΑΣΧΟΛΗΣΗΣ - ΕΡΓΑΣΙΑΣ”, την συμπλή¬ 
ρωση της παρ. 5 αυτού ως κάτωθι: 

5. ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ 
ΕΠΙΠΕΔΟ ΓΡΑΦΕΙΟΥ. 

1. ΓΡΑΦΕΙΟ ΑΠΑΣΧΟΛΗΣΗΣ (ΕΔΡΑ ΑΤΑΛΑΝΤΗ). 

Ορίζουμε ότι η κατά τόπο αρμοδιότητα του Γ ραφείου 
αυτού με έδρα την έδρα του Δήμου Αταλάντης, εκτεί¬ 
νεται εντός των ορίων των Δήμων: 

Αταλάντης: (Δ. Δ. Αταλάντης, Εξάρχου, Καλαποδιού, 
Κυπαρισσιού, Κυρτώνης, Μεγαπλατάνου, Τραγάνας). 

Δαφνουσίων: (Δ. Δ. Λιβανατών, Αρκίτσας, Γουλεμίου). 

Μαλεσίνας: (Δ. Δ. Μαλεσίνας, Προσκυνά). 

Οπουντίων: (Δ. Δ. Μαρτίνου, Λάρυμνας). 

Ελάτειας: (Δ. Δ. Ελάτειας, Ζελίου, Σφάκας, Λευκοχω¬ 
ρίου, Παναγίτσας). 

Αγίου Κωνσταντίνου: (Δ Δ. Αγίου Κωνσταντίνου, Αγναντης). 


2. ΓΡΑΦΕΙΟ ΑΠΑΣΧΟΛΗΣΗΣ (ΕΔΡΑ ΔΟΜΟΚΟΣ). 

Ορίζουμε ότι η κατά τόπο αρμοδιότητα του Γ ραφείου 

αυτού με έδρα την έδρα του Δήμου Δομοκού, εκτείνεται 
εντός των ορίων των Δήμων: 

Δομοκού: (Δ. Δ. Δομοκού, Αχλαδέας, Βουζίου, Καρυών, 
Λεύκας, Μακρολείβαδου, Μαντασιάς, Μελιταίας, Νέας 
Μάκρυσης, 

Νεοχωρίου, Παλαμά, Πετρωτού, Πολυδενδρίου, 

Πουρναριού, Φιλιαδώνας, Γερακλίου). 

Ξυνιάδας: (Δ. Δ. Ομβριακής, Αγίου Γεωργίου, Αγίου 
Στεφάνου, Κορομηλιάς, Μακρυράχης, Ξυνιάδας, Πανα¬ 
γιάς, Περιβολιού). 

©εσσαλιώτιδας: (Δ. Δ. Νέου Μοναστηριού, Αγραπιδιάς, 
Βαρδαλής, Βελεσσιωτών, Γαβρακίων, Εκκάρας, Οαυμα- 
κού, Σοφιάδας). 

3. Ορίζουμε ότι στην καθ’ ύλην αρμοδιότητα των ανω¬ 
τέρω Γ ραφείων ανήκουν: 

- Η χορήγηση άδειας εργασίας σε αλλοδαπούς προ- 
κειμένου να εργασθούν εντός των ορίων της χωρικής 
αρμοδιότητας εκάστου Γραφείου, όπως καθορίζεται 
ανωτέρω, τηρούμενης της σχετικής διαδικασίας μετά¬ 
κλησης για εξαρτημένη εργασία. 

- Η χορήγηση άδειας εργασίας αλλοδαπών συζύγων 
ημεδαπών ή αλλοδαπών γονέων ημεδαπού ανηλίκου. 

- Η χορήγηση βιβλιαρίων υγείας στους εκδοροσφα- 
γείς. 

- Η χορήγηση επαγγελματικών βιβλιαρίων εργαζο¬ 
μένων. 

- Η μετάκληση αλιεργατών. Η αρμοδιότητα αυτή θα 
ασκείται μόνο από το ΓΡΑΦΕΙΟ ΑΠΑΣΧΟΛΗΣΗΣ με έδρα 
την Αταλάντη και μόνο για περιπτώσεις που αφορούν 
ενδιαφερομένους να εργασθούν εντός των ορίων της 
χωρικής του αρμοδιότητας. 

- Η πρωτοκόλληση και διακίνηση της αλληλογραφίας, 
η φύλαξη και ταξινόμηση του ΑΡΧΕΙΟΥ της Υπηρεσί¬ 
ας, η μέριμνα για την καθαριότητα και ασφάλεια του 
κτιρίου. 

- Η διαχείριση του υλικού της Υπηρεσίας. 

- Η τήρηση του εμπιστευτικού πρωτοκόλλου. 

- Η επικύρωση από τον Προϊστάμενο του ΓΡΑΦΕΙΟΥ 
των εγγράφων, φωτοαντιγράφων ή λοιπών δικαιολογη- 
τικών μετά από αντιπαραβολή τους με το επιδεικνυό¬ 
μενο πρωτότυπο ή ακριβές αντίγραφο. 

2. - Στο άρθρο 16 “ΔΙΑΡΘΡΩΣΗ - ΑΡΜΟΔΙΟΤΗΤΕΣ - ΔΙ¬ 
ΕΥΘΥΝΣΗΣ ΔΗΜΟΣΙΑΣ ΥΓΕΙΑΣ” , την συμπλήρωση της 
παρ. 8 αυτού ως κάτωθι: 

8 - ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ 
ΕΠΙΠΕΔΟ ΓΡΑΦΕΙΟΥ. 

1. ΓΡΑΦΕΙΟ ΔΗΜΟΣΙΑΣ ΥΓΕΙΑΣ (ΕΔΡΑ ΑΤΑΛΑΝΤΗ). 

Ορίζουμε ότι η κατά τόπο αρμοδιότητα του Γ ραφείου 
αυτού με έδρα την έδρα του Δήμου Αταλάντης, εκτεί¬ 
νεται εντός των ορίων των Δήμων: 

Αταλάντης: (Δ. Δ. Αταλάντης, Εξάρχου, Καλαποδιού, 
Κυπαρισσιού, Κυρτώνης, Μεγαπλατάνου, Τραγάνας). 

Αμφίκλειας: (Δ. Δ. Αμφίκλειας, Δρυμαίας, Ξυλικούς, 
Τιθρωνίου, εκτός Δ. Δ. Μπράλου και Παλαιοχωρίου Δω- 
ριαίων). 

Αγίου Κωνσταντίνου: (Δ. Δ. Αγίου Κωνσταντίνου, Άγνα- 
ντης). 

Δαφνουσίων: (Δ. Δ. Λιβανατών, Αρκίτσας, Γουλεμί- 
ου). 

Ελάτειας: (Δ. Δ. Ελάτειας, Ζελίου, Σφάκας, Λευκοχω¬ 
ρίου, Παναγίτσας). 

Μαλεσίνας: (Δ. Δ. Μαλεσίνας, Προσκυνά). 

Οπουντίων: (Δ. Δ. Μαρτίνου, Λάρυμνας). 

Τιθορέας: (Δ. Δ. Κάτω Τιθορέας, Αγίας Μαρίνας, Μο¬ 
διού, Τιθορέας, Αγίας Παρασκευής). 

2. ΓΡΑΦΕΙΟ ΔΗΜΟΣΙΑΣ ΥΓΕΙΑΣ (ΕΔΡΑ ΔΟΜΟΚΟΣ). 

Ορίζουμε ότι η κατά τόπο αρμοδιότητα του Γραφείου 

αυτού με έδρα την έδρα του Δήμου Δομοκού, εκτείνεται 
εντός των ορίων των Δήμων: 

Δομοκού: (Δ. Δ. Δομοκού, Αχλαδέας, Βουζίου, Καρυών, 
Λεύκας, Μακρολείβαδου, Μαντασιάς, Μελιταίας, Νέας 
Μάκρυσης, Νεοχωρίου, Παλαμά, Πετρωτού, Πολυδεν- 
δρίου, Πουρναριού, Φιλιαδώνας, Γερακλίου). 

Ξυνιάδας: (Δ. Δ. Ομβριακής, Αγίου Γεωργίου, Αγίου 
Στεφάνου, Κορομηλιάς, Μακρυράχης, Ξυνιάδας, Πανα¬ 
γιάς, Περιβολιού). 

Θεσσαλιώτιδας: (Δ. Δ. Νέου Μοναστηριού, Αγραπιδιάς, 
Βαρδαλής, Βελεσσιωτών, Γαβρακίων, Εκκάρας, Θαυμα- 
κού, Σοφιάδας). 

3. ΓΡΑΦΕΙΟ ΔΗΜΟΣΙΑΣ ΥΓΕΙΑΣ (ΕΔΡΑ ΣΠΕΡΧΕΙΑΔΑ). 

Ορίζουμε ότι, η κατά τόπο αρμοδιότητα του Γ ραφεί¬ 
ου αυτού με έδρα την έδρα του Δήμου Σπερχειάδας, 
εκτείνεται εντός των ορίων των Δήμων: 

Σπερχειάδας: (Δ. Δ. Σπερχειάδας, Αγίου Σώστη, Ανα¬ 
τολής, Αργυρίων, Γαρδικίου, Καλλιθέας, Καμπιών, Κανα- 
λίων, Κλωνιού, Κολοκυθιάς, Κυριακοχωρίου, Λευκάδας, 
Μαρμάρων, Μεσοποταμίας, Νικολιτσίου, Παλαιοβράχας, 
Παλαιοχωρίου Τυμφρηστού, Περιβολιού, Πιτσίου, Πλα¬ 
τάνου, Πουγκακίων, Φτέρης). 

Μακρακώμης: (Δ. Δ. Μακρακώμης, Αρχανίου, Ασβέστη, 
Γιαννιτσούς, Γραμμένης, Καστρίου, Λιτόσελου, Μάκρης, 
Παλαιός Γιαννιτσούς, Πάππα, Πλατύστομου, Ροβολιαρί- 
ου, Τριλόφου, Τσούκας). 

Αγίου Γεωργίου Τυμφρηστού: (Δ. Δ. Αγίου Γεωργίου 
Τυμφρηστού, Βίτολης, Δικάστρου, Μαυρίλου, Μεγάλης 
Κάψης, Νεοχωρίου, Πτελέας, Παλαιοκάστρου, Περιβλέ¬ 
πτου, Πιτσιωτών, Μερκάδας, Μεσαίας Κάψης), και της 
Κοινότητας Τυμφρηστού. 

4. Ορίζουμε ότι στην καθ’ ύλην αρμοδιότητα των ανω¬ 
τέρω Γ ραφείων ανήκουν: 

- Η εφαρμογή προγραμμάτων δημόσιας υγιεινής (εμ¬ 
βολιασμοί που εφαρμόζονται από το Εθνικό πρόγραμμα 
των εμβολιασμών ήτοι: αντιπολιομευλιτικό 3ΑΒΙΝ - Δι- 
φθερίτιδος, τετάνου, κοκκύτου - διφθερίτιδος, τετά¬ 
νου παιδικό - διφθερίτιδος, τετάνου ενηλίκου - ιλαράς 
- ερυθρός - παρωτίτιδας - ηπατίτιδας - γρίπης - πνευ¬ 
μονόκοκκου, κ.λπ.). 

Τα αναφερόμενα εμβόλια εφαρμόζονται σε μεμονω¬ 
μένα άτομα που προσέρχονται στην υπηρεσία και σε 
οργανωμένες ομάδες εργαζομένων σε εργοστάσια, σε 
συνεργεία καθαριότητας ή στις μονάδες του μετακι¬ 
νούμενου πληθυσμού τσιγγάνων, σε συνεργασία και την 
εποπτεία της Διεύθυνσης. 

- Αγωγή Υγείας, ήτοι επισκέψεις σε σχολεία, εργο¬ 


στάσια και οργανωμένες ομάδες πληθυσμού για ενημέ¬ 
ρωση σχετικά με την πρόληψη και μετάδοση λοιμωδών 
νοσημάτων. 

- Η παρακολούθηση και στατιστική ταξινόμηση των 
συνήθων λοιμωδών νοσημάτων (ιλαρά, ερυθρά, παρω¬ 
τίτιδα, ανεμοβλογιά, κοκκύτη, οστρακιά, κ.λπ..) και η 
υποβολή αυτών στην Διεύθυνση. 

- Η παραλαβή δικαιολογητικών αναπήρων και η προ¬ 
ώθησή τους στην Διεύθυνση προκειμένου να τους χο¬ 
ρηγηθεί ατέλεια για εισαγωγή αυτοκινήτου. 

- Η ταξινόμηση και καταγραφή σε ειδικά μητρώα των 
αναφερομένων αναπήρων και η αποστολή αυτών στην 
Διεύθυνση. 

- Η συγκέντρωση, επεξεργασία, στατιστική ταξινόμηση 
και αποστολή στη Διεύθυνση, στο τέλος κάθε μήνα όλων 
των διενεργηθέντων εμβολιασμών, των εμφανισθέντων 
λοιμωδών νοσημάτων, τις αιτίες θανάτου εργατικών 
ατυχημάτων. 

- Ο έλεγχος των κυλικείων στα σχολικά συγκροτήματα 
για την τήρηση των υγειονομικών διατάξεων ως προς 
την διάθεση των προϊόντων στους μαθητές. 

- Ο Υγειονομικός Έλεγχος: 

- αποχετευτικών συστημάτων (υπονόμων, αποχωρη¬ 
τηρίων), 

- καταστημάτων τροφίμων, 

- νοσηλευτικών ιδρυμάτων και ιδιωτικών κλινικών, 

- θέσεων λαϊκών αγορών, 

- καταστημάτων οινοπνευματωδών ποτών, 

- ξενοδοχείων ύπνου, 

- νερού για ανθρώπινη κατανάλωση καθώς και φυσι¬ 
κών μεταλλικών νερών, 

- κουρείων και κομμωτηρίων, 

- εγκαταστάσεων: αποχέτευσης βιομηχανιών, ελαιο¬ 
τριβείων, αερισμού και αποερίωσης πλυντηρίων, στε- 
γνοκαθαριστηρίων, ταπητοκαθαριστηρίων και αμιγών 
σιδερωτηρίων ρουχισμού, 

- εγκαταστάσεων ύδρευσης και χλωρίωσης πόσιμου 
νερού, 

- χώρων: συλλογής, αποκομιδής και διάθεσης απορ¬ 
ριμμάτων, υγειονομικής ταφής απορριμμάτων, διάθεση 
στερεών αποβλήτων, διαχείρισης τοξικών και επικιν¬ 
δύνων αποβλήτων, εγκαταστάσεων κολυμβητικών δε¬ 
ξαμενών, χώρων εγκατάστασης πλανόδιων νομάδων, 
χώρων σχετικά με τις συνθήκες διατήρησης κατοικί¬ 
διων ζώων, 

- σταθμών και πρακτορείων συγκοινωνιών, 

- χώρων συνεργείων συντήρησης και επισκευής αυτο¬ 
κινήτων, μοτοσικλετών και μοτοποδηλάτων, 

- καταστημάτων κτηνιατρικών φαρμάκων. 

- Η παραλαβή αιτήσεων και λοιπών δικαιολογητικών 
και η διαβίβασή τους στη Διεύθυνση για τη σχετική γνω¬ 
μοδότηση για άδεια λειτουργίας ή άδεια εγκατάστασης 
καταστημάτων υγειονομικού ενδιαφέροντος. 

- Η διενέργεια δειγματοληψιών τροφίμων, ποτών και 
πόσιμου νερού και η προώθηση αυτών στη Διεύθυνση 
για περαιτέρω ενέργειες. 

- Η πρωτοκόλληση, διακίνηση και διεκπεραίωση της 
αλληλογραφίας. 

- Η φύλαξη και ταξινόμηση του ΑΡΧΕΙΟΥ της Υπη¬ 
ρεσίας. 

- Η επικύρωση από τον Προϊστάμενο του ΓΡΑΦΕΙΟΥ, 
της ακρίβειας εγγράφων ή φωτοαντιγράφων ύστερα 
από αντιπαραβολή τους με το επιδεικνυόμενο σχετικό 
πρωτότυπο ή ακριβές αντίγραφο. 

- Η μέριμνα για την καθαριότητα και την ασφάλεια του 
κτιρίου και την διαχείριση του υλικού της Υπηρεσίας. 

- Η τήρηση του εμπιστευτικού πρωτοκόλλου. 

3. - Στο άρθρο 17 “ΔΙΑΡΘΡΩΣΗ - ΑΡΜΟΔΙΟΤΗΤΕΣ - ΔΙ¬ 
ΕΥΘΥΝΣΗΣ ΚΟΙΝΩΝΙΚΗΣ ΠΡΟΝΟΙΑΣ”, την συμπλήρωση 
της παρ. 5 αυτού ως κάτωθι: 

5 - ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ 
ΕΠΙΠΕΔΟ ΓΡΑΦΕΙΟΥ. 

1. ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ (ΕΔΡΑ ΑΤΑΛΑ¬ 
ΝΤΗ). 

Ορίζουμε ότι η κατά τόπο αρμοδιότητα του Γραφείου 
αυτού με έδρα την έδρα του Δήμου Αταλάντης, εκτεί¬ 
νεται εντός των ορίων των Δήμων: 

Αταλάντης: (Δ. Δ. Αταλάντης, Εξάρχου, Καλαποδιού, 
Κυπαρισσιού, Κυρτώνης, Μεγαπλατάνου, Τραγάνας). 

Αμφίκλειας: (Δ. Δ. Αμφίκλειας, Δρυμαίας, Ξυλικούς, 
Τιθρωνίου, εκτός Δ. Δ. Μπράλου και Παλαιοχωρίου Δω- 
ριαίων). 

Δαφνουσίων: (Δ. Δ. Λιβανατών, Αρκίτσας, Γουλεμί- 
ου). 

Μαλεσίνας: (Δ. Δ. Μαλεσίνας, Προσκυνά). 

Οπουντίων: (Δ. Δ. Μαρτίνου, Λάρυμνας). 

Ελάτειας: (Δ. Δ. Ελάτειας, Ζελίου, Σφάκας, Λευκοχω¬ 
ρίου, Παναγίτσας). 

Αγίου Κωνσταντίνου: (Δ. Δ. Αγίου Κωνσταντίνου, Άγνα- 
ντης). 

Τιθορέας: (Δ. Δ. Κάτω Τιθορέας, Αγίας Μαρίνας, Μο¬ 
διού, Τιθορέας, Αγίας Παρασκευής). 

2. ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ (ΕΔΡΑ ΔΟΜΟ- 
ΚΟΣ). 

Ορίζουμε ότι η κατά τόπο αρμοδιότητα του Γ ραφείου 
αυτού με έδρα την έδρα του Δήμου Δομοκού, εκτείνεται 
εντός των ορίων των Δήμων: 

Δομοκού: (Δ. Δ. Δομοκού, Αχλαδέας, Βουζίου, Καρυών, 
Λεύκας, Μακρολείβαδου, Μαντασιάς, Μελιταίας, Νέας 
Μάκρυσης, Νεοχωρίου, Παλαμά, Πετρωτού, Πολυδεν- 
δρίου, Πουρναριού, Φιλιαδώνας, Γερακλίου). 

Ξυνιάδας: (Δ. Δ. Ομβριακής, Αγίου Γεωργίου, Αγίου 
Στεφάνου, Κορομηλιάς, Μακρυράχης, Ξυνιάδας, Πανα¬ 
γιάς, Περιβολιού). 

Θεσσαλιώτιδας: (Δ. Δ. Νέου Μοναστηριού, Αγραπιδιάς, 
Βαρδαλής, Βελεσσιωτών, Γαβρακίων, Εκκάρας, Θαυμα- 
κού, Σοφιάδας). 

3. ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ 

(ΕΔΡΑ ΜΑΚΡΑΚΩΜΗ). 

Ορίζουμε ότι, η κατά τόπο αρμοδιότητα του Γ ραφεί¬ 
ου αυτού με έδρα την έδρα του Δήμου Μακρακώμης, 
εκτείνεται εντός των ορίων των Δήμων: 

Σπερχειάδας: (Δ. Δ. Σπερχειάδας, Αγίου Σώστη, Ανα¬ 
τολής, Αργυρίων, Γαρδικίου, Καλλιθέας, Καμπιών, Κανα- 
λίων, Κλωνιού, Κολοκυθιάς, Κυριακοχωρίου, Λευκάδας, 
Μαρμάρων, Μεσοποταμίας, Νικολιτσίου, Παλαιοβράχας, 


Παλαιοχωρίου Τυμφρηστού, Περιβολιού, Πιτσίου, Πλα¬ 
τάνου, Πουγκακίων, Φτέρης). 

Μακρακώμης: (Δ. Δ. Μακρακώμης, Αρχανίου, Ασβέστη, 
Γ ιαννιτσούς, Γ ραμμένης, Καστρίου, Λιτόσελου, Μάκρης, 
Παλαιός Γ ιαννιτσούς, Πάππα, Πλατύστομου, Ροβολιαρί- 
ου, Τριλόφου, Τσούκας). 

Αγίου Γεωργίου Τυμφρηστού: (Δ. Δ. Αγίου Γεωργίου 
Τυμφρηστού, Βίτολης, Δικάστρου, Μαυρίλου, Μεγάλης 
Κάψης, Νεοχωρίου, Πτελέας, Παλαιοκάστρου, Περιβλέ¬ 
πτου, Πιτσιωτών, Μερκάδας, Μεσαίας Κάψης), και της 
Κοινότητας Τυμφρηστού. 

4. Ορίζουμε ότι στην καθ’ ύλην αρμοδιότητα των ανω¬ 
τέρω Γ ραφείων ανήκουν: 

- Η χορήγηση δελτίων κυκλοφορίας πολιτικών ανα¬ 
πήρων. 

- Η συγκέντρωση δικαιολογητικών για παροχή οικο¬ 
νομικής ενίσχυσης ή επείγουσας περίθαλψης σε άτομα, 
οικογένειες ή κοινωνικές ομάδες που περιέρχονται σε 
κατάσταση ανάγκης εξαιτίας κοινωνικών γεγονότων 
ή φυσικών καταστροφών και η προώθησή τους στη 
Διεύθυνση για επεξεργασία. 

- Η παραλαβή αιτήσεων και διενέργεια προκαταρκτι¬ 
κών εργασιών και η προώθηση αυτών στη Διεύθυνση 
για τη χορήγηση έκτακτης οικονομικής ενίσχυσης, από 
το λογαριασμό Α' κοινωνικών βοηθειών, για την αντιμε¬ 
τώπιση των πρώτων αναγκών στέγασης και διαβίωσης 
ατόμων που βρέθηκαν σε κατάσταση ανάγκης. 

- Η παραλαβή αιτήσεων και λοιπών δικαιολογητικών και 
η προώθησή τους στη Διεύθυνση για τη χορήγηση πιστο¬ 
ποιητικών οικονομικής αδυναμίας για έκδοση βιβλιαρίων 
ανασφαλίστου και παροχής κοινωνικής προστασίας. 

- Η παραλαβή αιτήσεων και λοιπών δικαιολογητικών 
και η προώθησή τους στη Διεύθυνση για τη χορήγη¬ 
ση επιδομάτων σε ΑΜΕΑ (τυφλοί, κωφάλαλοι, βαριά 
ανάπηροι, αιμολυτικοί, βαριά νοητικά καθυστερημένοι, 
παραπληγικοί δημοσίου, στεγαστικής συνδρομής, επα- 
ναπατριζόμενοι, παραπληγικοί ανασφάλιστοι, επίδομα 
καυσίμων, κ.λπ..). 

- Η παραλαβή αιτήσεων και λοιπών δικαιολογητικών 
και η προώθησή τους στη Διεύθυνση για τη χορήγηση 
κάρτας αναπηρίας σε δικαιούχους. 

- Η διενέργεια κοινωνικής έρευνας και η προώθησή 
τους στη Διεύθυνση για την: 

α. εισαγωγή υπερηλίκων και χρονίως πασχόντων σε 
ιδρύματα κλειστής περίθαλψης και νοσηλείας, 

β. χορήγηση επιδομάτων σε απροστάτευτα παιδιά, 

γ. εφάπαξ οικονομική ενίσχυση σε άτομα που βρέθη¬ 
καν σε κατάσταση ανάγκης, λόγω εκτάκτου γεγονότος 
(ασθένεια, θεομηνία, κ,λπ..), 

δ. προστασία των ατόμων που αποφυλακίζονται και 
έχουν άμεση ανάγκη βοήθειας. 

- Η πρωτοκόλληση και διακίνηση της αλληλογραφίας. 

- Η επικύρωση από τον Προϊστάμενο του Γ ραφείου της 
ακρίβειας αντιγράφων, φωτοαντιγράφων ή δικαιολογη- 
τικών, ύστερα από αντιπαραβολή τους με το επιδεικνυ¬ 
όμενο σχετικό πρωτότυπο ή ακριβές αντίγραφο. 

- Η μέριμνα για την καθαριότητα και ασφάλεια του 
κτιρίου, τη διαχείριση του υλικού της υπηρεσίας. 

- Η τήρηση του εμπιστευτικού πρωτοκόλλου, η φύλαξη 
και ταξινόμηση του ΑΡΧΕΙΟΥ της Υπηρεσίας. 

4. - Στο άρθρο 19 “ΔΙΑΡΘΡΩΣΗ - ΑΡΜΟΔΙΟΤΗΤΕΣ - ΔΙ¬ 
ΕΥΘΥΝΣΗΣ ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ”, την 
συμπλήρωση της παρ. 5 αυτού ως κάτωθι: 

5 - ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ 
ΕΠΙΠΕΔΟ ΤΜΗΜΑΤΟΣ. 

1. ΤΜΗΜΑ ΠΟΛΕΟΔΟΜΙΑΣ (ΕΔΡΑ ΑΤΑΛΑΝΤΗ). 

Ορίζουμε ότι η κατά τόπο αρμοδιότητα του Τμήμα¬ 
τος αυτού με έδρα την έδρα του Δήμου ΑΤΑΛΑΝΤΗΣ, 
εκτείνεται εντός των ορίων των Δήμων: 

Αταλάντης: (Δ. Δ. Αταλάντης, Εξάρχου, Καλαποδιού, 
Κυπαρισσιού, Κυρτώνης, Μεγαπλατάνου, Τραγάνας). 

Αγίου Κωνσταντίνου: (Δ. Δ. Αγίου Κωνσταντίνου, Άγνα- 
ντης). 

Αμφίκλειας: (Δ. Δ. Αμφίκλειας, Δρυμαίας, Ξυλικούς, 
Τιθρωνίου, εκτός Δ. Δ. Μπράλου και Παλαιοχωρίου Δω- 
ριαίων), 

Δαφνουσίων: (Δ. Δ. Λιβανατών, Αρκίτσας, Γουλεμί- 
ου). 

Ελάτειας: (Δ. Δ. Ελάτειας, Ζελίου, Σφάκας, Λευκοχω¬ 
ρίου, Παναγίτσας). 

Μαλεσίνας: (Δ. Δ. Μαλεσίνας, Προσκυνά). 

Οπουντίων: (Δ. Δ. Μαρτίνου, Λάρυμνας). 

Τιθορέας: (Δ. Δ. Κάτω Τιθορέας, Αγίας Μαρίνας, Μο¬ 
διού, Τιθορέας, Αγίας Παρασκευής). 

2. ΤΜΗΜΑ ΠΟΛΕΟΔΟΜΙΑΣ (ΕΔΡΑ ΔΟΜΟΚΟΣ). 

Ορίζουμε ότι η κατά τόπο αρμοδιότητα του Τμήματος 

αυτού με έδρα την έδρα του Δήμου Δομοκού, εκτείνεται 
εντός των ορίων των Δήμων: 

Δομοκού: (Δ. Δ. Δομοκού, Αχλαδέας, Βουζίου, Καρυών, 
Λεύκας, Μακρολείβαδου, Μαντασιάς, Μελιταίας, Νέας 
Μάκρυσης, Νεοχωρίου, Παλαμά, Πετρωτού, Πολυδεν- 
δρίου, Πουρναριού, Φιλιαδώνας, Γερακλίου). 

Ξυνιάδας: (Δ. Δ. Ομβριακής, Αγίου Γεωργίου, Αγίου 
Στεφάνου, Κορομηλιάς, Μακρυράχης, Ξυνιάδας, Πανα¬ 
γιάς, Περιβολιού). 

Θεσσαλιώτιδας: (Δ. Δ. Νέου Μοναστηριού, Αγραπιδιάς, 
Βαρδαλής, Βελεσσιωτών, Γαβρακίων, Εκκάρας, Θαυμα- 
κού, Σοφιάδας). 

3. Οι καθ’ ύλην αρμοδιότητες που ασκούνται από τα 
ανωτέρω Τμήματα έχουν καθορισθεί με το άρθρο 19παρ. 
5 της 114/13.9.2004 απόφασης του Νομαρχιακού Συμβου¬ 
λίου Φθιώτιδας (Φ.Ε.Κ. 1602/Β727.10.2004). 

5. - Στο άρθρο 20 “ΔΙΑΡΘΡΩΣΗ - ΑΡΜΟΔΙΟΤΗΤΕΣ 
- ΔΙΕΥΘΥΝΣΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ”, την 
συμπλήρωση της παρ. 6 αυτού ως κάτωθι: 

6. - ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ 
ΕΠΙΠΕΔΟ ΤΜΗΜΑΤΟΣ. 

1. ΤΜΗΜΑ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ (ΕΔΡΑ 
ΑΤΑΛΑΝΤΗ). 

Ορίζουμε ότι, η κατά τόπο αρμοδιότητα του Τμήματος 
αυτού με έδρα την έδρα του Δήμου Αταλάντης, εκτεί¬ 
νεται εντός των ορίων των Δήμων: 

Αταλάντης: (Δ. Δ. Αταλάντης, Εξάρχου, Καλαποδιού, 
Κυπαρισσιού, Κυρτώνης, Μεγαπλατάνου, Τραγάνας). 

Δαφνουσίων: (Δ. Δ. Λιβανατών, Αρκίτσας, Γουλεμί- 
ου). 

Μαλεσίνας: (Δ. Δ. Μαλεσίνας, Προσκυνά). 

Οπουντίων: (Δ. Δ. Μαρτίνου, Λάρυμνας). 

Ελάτειας: (Δ. Δ. Ελάτειας, Ζελίου, Σφάκας, Λευκοχω¬ 
ρίου, Παναγίτσας). 


Αγίου Κωνσταντίνου: (Δ. Δ. Αγίου Κωνσταντίνου, Άγνα- 
ντης). 

2. ΤΜΗΜΑ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ (ΕΔΡΑ 
ΔΟΜΟΚΟΣ). 

Ορίζουμε ότι, η κατά τόπο αρμοδιότητα του Τμήματος 
αυτού με έδρα την έδρα του Δήμου Δομοκού, εκτείνεται 
εντός των ορίων των Δήμων: 

Δομοκού: (Δ. Δ. Δομοκού, Αχλαδέας, Βουζίου, Καρυών, 
Λεύκας, Μακρολείβαδου, Μαντασιάς, Μελιταίας, Νέας 
Μάκρυσης, Νεοχωρίου, Παλαμά, Πετρωτού, Πολυδεν- 
δρίου, Πουρναριού, Φιλιαδώνας, Γερακλίου). 

Ξυνιάδας: (Δ. Δ. Ομβριακής, Αγίου Γεωργίου, Αγίου 
Στεφάνου, Κορομηλιάς, Μακρυράχης, Ξυνιάδας, Πανα¬ 
γιάς, Περιβολιού). 

θεσσαλιώτιδας: (Δ. Δ. Νέου Μοναστηριού, Αγραπιδιάς, 
Βαρδαλής, Βελεσσιωτών, Γ αβρακίων, Εκκάρας, Οαυμα- 
κού, Σοφιάδας). 

3. Οι καθ’ ύλην αρμοδιότητες που ασκούνται από τα 
ανωτέρω Τμήματα έχουν καθορισθεί με το άρθρο 20 της 
114/13-9-2004 απόφασης του Νομαρχιακού Συμβουλίου 
Φθιώτιδας (Φ.Ε.Κ. 1602/Β727.10.2004). 

6. - Στο άρθρο 21 “ΔΙΑΡΘΡΩΣΗ - ΑΡΜΟΔΙΟΤΗΤΕΣ - ΔΙ¬ 
ΕΥΘΥΝΣΗΣ ΑΓΡΟΤΙΚΗΣ ΑΝΑΠΤΥΞΗΣ”. 

α. - Την διαγραφή από την παρ. 2 - ΤΜΗΜΑ Γεωργικών 
Εφαρμογών, εδαφ. α. Γ ραφείο Ενημέρωσης και Εξυπη¬ 
ρέτησης Αγροτών, της αρμοδιότητας «Η επικαιροποίηση 
του Μητρώου Αγροτών». 

β. - Τη συμπλήρωση της παρ. 3 - ΤΜΗΜΑ ΦΥΤΙΚΗΣ 
ΠΑΡΑΓΩΓΗΣ με την προσθήκη εδαφ. δ. - Γραφείο Μη¬ 
τρώων. 

Μετά την ανάπτυξη των αρμοδιοτήτων των επί μέρους 
Γραφείων του Τμήματος αυτού, προστίθεται εδάφιο δ. 
ως κάτωθι: 

δ. Γ ραφείο Μητρώων. 

- Η εφαρμογή του Συστήματος Γ εωργικών Πληροφο¬ 
ριών στον Ελαιοκομικό και Αμπελουργικό Τομέα. 

- Η επικαιροποίηση του Μητρώου Αγροτών. 

Το Γραφείο αυτό στελεχώνεται απαραίτητα με το 
κάτωθι προσωπικό, 

ήτοι: 

-Έναν (1) υπάλληλο κατηγορίας ΠΕ Γεωπονίας, 

-Έναν (1) υπάλληλο κατηγορίας ΤΕ Τεχνολόγων Το¬ 
πογράφων, 

-Έναν (1) υπάλληλο κατηγορίας ΔΕ Χρήστη Πληρο¬ 
φοριακών Συστημάτων, και 

-Έναν (1) υπάλληλο κατηγορίας ΔΕ Διοικητικού - Λο¬ 
γιστικού. 

γ. - Τη συμπλήρωση του κεφαλαίου Γ' ΑΠΟΚΕΝΤΡΩ¬ 
ΜΕΝΕΣ ΥΠΗΡΕΣΙΑΚΕΣ 

ΜΟΝΑΔΕΣ παρ. 2.9 ως κάτωθι: 

2.9 - Γ ραφείο Αγροτικής Ανάπτυξης (Γ. Γ. Α.) Θεσσα¬ 
λιώτιδας με έδρα το Νέο Μοναστήρι. 

Ορίζουμε ότι η κατά τόπο αρμοδιότητα του Γ ραφείου 
αυτού εκτείνεται εντός των ορίων του Δήμου Θεσσα¬ 
λιώτιδας (Δ. Δ. Νέου Μοναστηριού, Αγριαπιδιάς, Βαρ¬ 
δαλής, Βελεσσιωτών, Γαβρακίων, Εκκάρας, Θαυμακού, 
Σοφιάδας). 




ΦΕΚ 1879 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Οι καθ’ ύλην αρμοδιότητες που ασκούνται από το 
ανωτέρω Γραφείο, έχουν καθορισθεί με το άρθρο 21 της 
114/13-9-2004 απόφασης του Νομαρχιακού Συμβουλίου 
Φθιώτιδας (Φ.Ε.Κ. 1602/Β727.10.2004). 

7. - Στο άρθρο 26 

Την αντικατάσταση του άρθρου αυτού ως κάτωθι: 

Άρθρο 26 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΗΣ ΑΝΑ¬ 
ΠΤΥΞΗΣ 

Στον τομέα της δευτερογενούς παραγωγής αρμόδια 
είναι η ΔΙΕΥΘΥΝΣΗ ΑΝΑΠΤΥΞΗΣ, η οποία λειτουργεί ως 
“Υπηρεσία μίας στάσης”, σύμφωνα με τις διατάξεις της 
παραγ. 2 του άρθρου 1 του ν. 3325/2005. 

Αρμοδιότητα της Διεύθυνσης είναι η αξιοποίηση του 
ορυκτού πλούτου (μεταλλεία, λατομεία) και των ήπιων 
μορφών ενέργειας, η χορήγηση αδειών ίδρυσης και λει¬ 
τουργίας βιομηχανιών και βιοτεχνιών, αρτοποιείων, και ο 
έλεγχος λειτουργίας τους, η χορήγηση επαγγελματικών 
αδειών σχετικών ειδικοτήτων και η εφαρμογή προγραμ¬ 
μάτων υποστήριξης μικρομεσαίων επιχειρήσεων σε συ¬ 
νεργασία με το Κέντρο Υποδοχής Επενδυτών (Κ. Υ. Ε.). 

Η διάρθρωση της Υπηρεσίας, η στελέχωση και οι επί 
μέρους αρμοδιότητες των Τμημάτων αυτής, θα ρυθμι- 
σθούν με Προεδρικό Διάταγμα που θα εκδοθεί, σύμ¬ 
φωνα με τις διατάξεις της παραγ. 5 του άρθρου 1 του 
ν. 3325/2005. 

Μέχρι την δημοσίευση του ανωτέρω διατάγματος η 
Διεύθυνση Ανάπτυξης θα λειτουργεί με τη διάρθρωση 
της τέως Διεύθυνσης Ορυκτού Πλούτου και Βιομηχανίας 
και θα ασκεί κατά Τμήμα τις αρμοδιότητες που καθορί¬ 
ζονται με τον ισχύοντα Οργανισμό της Ν. Α. Φ. 

Άρθρο 26 Α 

Συστήνεται υπηρεσία σε επίπεδο Τμήματος με την 
ενδεικτική πινακίδα “ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ” 
σύμφωνα με τις διατάξεις των παραγ. 3 και 4 του άρ¬ 
θρου 1 του ν. 3325/2005 και του άρθρου 1 της αριθμ. 
19282/Κ. Υ. Ε. 240/5-9-2005 κοινής απόφασης Υπουργών 
Εσωτερικών, Δημόσιας Διοίκησης και Αποκέντρωσης και 
Ανάπτυξης (Φ. Ε. Κ. 1326/Β721-9-2005). 

Σκοπός του Κέντρου Υποδοχής Επενδυτών (Κ. Υ. Ε.) 
είναι η υποστήριξη της Διεύθυνσης Ανάπτυξης της Ν. 
Α. Φ. για την λειτουργία της ως “Υπηρεσία μίας στά¬ 
σης”, για την αντιμετώπιση των θεμάτων σύστασης και 
αδειοδότησης των μεταποιητικών επιχειρήσεων, καθώς 
και η υποδοχή, ενημέρωση και διευκόλυνση των εν¬ 
διαφερομένων επενδυτών στην πραγματοποίηση των 
επενδυτικών τους σχεδίων. 

Το Κ. Υ. Ε. εποπτεύεται και το έργο του συντονίζεται 
από την αρμόδια Διεύθυνση της Γ ενικής Γ ραμματείας 
Βιομηχανίας του Υπουργείου Ανάπτυξης. Το Κ. Υ. Ε. 
στεγάζεται στη Διεύθυνση Ανάπτυξης της Ν. Α. Φ. 

Οι αρμοδιότητες και οι όροι λειτουργίας των Κ. Υ. 
Ε. καθορίζονται με τις διατάξεις της ανωτέρω κοινής 
Υπουργικής απόφασης. 

8. - Στο άρθρο 44: 

α. την αντικατάσταση μέρους της παραγ. 22 ως κά¬ 
τωθι: 


22. ΔΙΕΥΘΥΝΣΗ ΠΕ Ιατρών: όλων των ειδικοτήτων, ΠΕ 
ΔΗΜΟΣΙΑΣ Διοικητικού, Διοικητικού - Οικονομικού, 
ΥΓΕΙΑΣ Οικονομικού, ή ΤΕ: Εποπτών Δημόσιας 

(Προϊστάμενος Υγείας, Επισκεπτών /-τριών Δημόσιας 

Διεύθυνσης) Υγείας. _ 

β. την αντικατάσταση του τίτλου της παραγ. 32 ως 
κάτωθι: 


32. ΔΙΕΥΘΥΝΣΗ ΑΝΑΠΤΥΞΗΣ 

γ. την προσθήκη παραγ. 33 ως κάτωθι: 

33. ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ 
Υπεύθυνος του έργου ορίζεται με απόφαση Νομάρχη, 

Πτυχιούχος Α. Ε. I., με γνώση χειρισμού Η/Υ και καλή 
γνώση μίας ξένης γλώσσας κατά τη διαδικασία που 
ορίζεται με την 19282 / Κ. Υ. Ε. 240/5-9-2004 κοινή από¬ 
φαση Υπουργών Ανάπτυξης και Υφυπουργού Εσωτε¬ 
ρικών Δημόσιας Διοίκησης και Αποκέντρωσης (Φ. Ε. Κ. 
1326/Β721-9-2005). 

Κατόπιν των ανωτέρω τροποποιήσεων και συμπλη¬ 
ρώσεων, επέρχονται οι κάτωθι τροποποιήσεις στο Ορ¬ 
γανόγραμμα της Ν. Α. Φ., ήτοι: 

- Στο άρθρο 1: 

1. - Κεφάλαιο Γ ΓΕΝΙΚΕΣ ΔΙΕΥΘΥΝΣΕΙΣ 
Στην αρμοδιότητα της Β' ΓΕΝΙΚΗΣ ΔΙΕΥΘΥΝΣΗΣ 
υπάγονται οι κάτωθι υπηρεσίες της Ν. Α. Φ. ήτοι: 


α. αντικαθίσταται ο τίτλος της Υπηρεσίας ΔΙΕΥΘΥΝ¬ 
ΣΗ ΟΡΥΚΤΟΥ ΠΛΟΥΤΟΥ - ΒΙΟΜΗΧΑΝΙΑΣ με τον τίτλο 
ΔΙΕΥΘΥΝΣΗ ΑΝΑΠΤΥΞΗΣ. 

β. προστίθεται και ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ 
(Κ. Υ. Ε.). 

2. - Κεφάλαιο Η' ΥΠΗΡΕΣΙΕΣ ΥΓΕΙΑΣ - ΚΟΙΝΩΝΙΚΗΣ 
ΠΡΟΝΟΙΑΣ 

α. §10. ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ 
ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ ΕΠΙ¬ 
ΠΕΔΟ ΓΡΑΦΕΙΟΥ, προστίθεται και 

- ΓΡΑΦΕΙΟ ΔΗΜΟΣΙΑΣ ΥΓΕΙΑΣ - ΕΔΡΑ ΣΠΕΡΧΕΙΑΔΑ 
β. §11. ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΝΟΙΑΣ 
ΑΠΟΚΕΝΤΡΩΜΕΝΕΣ ΥΠΗΡΕΣΙΑΚΕΣ ΜΟΝΑΔΕΣ ΣΕ ΕΠΙ¬ 
ΠΕΔΟ ΓΡΑΦΕΙΟΥ, προστίθεται και 

- ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ - ΕΔΡΑ ΜΑΚΡΑ¬ 
ΚΩΜΗ 

3. -Κεφάλαιο Ι' ΥΠΗΡΕΣΙΕΣ ΓΕΩΡΓΙΑΣ - ΚΤΗΝΟΤΡΟ¬ 
ΦΙΑΣ - ΑΛΙΕΙΑΣ 

§15. ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

στο ΤΜΗΜΑ ΦΥΤΙΚΗΣ ΠΑΡΑΓΩΓΗΣ προστίθεται και 

- ΓΡΑΦΕΙΟ ΜΗΤΡΩΩΝ 

4. -Κεφάλαιο ΙΑ' ΥΠΗΡΕΣΙΕΣ ΔΕΥΤΕΡΟΓΕΝΟΥΣ ΠΑ¬ 
ΡΑΓΩΓΗΣ 

α. §20. αντικαθίσταται ο τίτλος της Υπηρεσίας από 
ΔΙΕΥΘΥΝΣΗ ΟΡΥΚΤΟΥ 

ΠΛΟΥΤΟΥ - ΒΙΟΜΗΧΑΝΙΑΣ σε ΔΙΕΥΘΥΝΣΗ ΑΝΑΠΤΥ¬ 
ΞΗΣ 

β. προστίθεται παραγρ. 21 με τίτλο ΚΕΝΤΡΟ ΥΠΟΔΟ¬ 
ΧΗΣ ΕΠΕΝΔΥΤΩΝ (ΕΠΙΠΕΔΟ ΤΜΗΜΑΤΟΣ) 

- Στο άρθρο 6 

ΥΠΗΡΕΣΙΕΣ ΥΠΑΓΟΜΕΝΕΣ ΣΤΗΝ Β' ΓΕΝΙΚΗ ΔΙΕΥΘΥΝ¬ 
ΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α. αντικαθίσταται ο τίτλος της Υπηρεσίας από ΔΙΕΥ¬ 
ΘΥΝΣΗ ΟΡΥΚΤΟΥ 

ΠΛΟΥΤΟΥ - ΒΙΟΜΗΧΑΝΙΑΣ σε ΔΙΕΥΘΥΝΣΗ ΑΝΑΠΤΥ¬ 
ΞΗΣ 

β. προστίθεται στην αρμοδιότητα της Β' ΓΕΝΙΚΗΣ ΔΙ¬ 
ΕΥΘΥΝΣΗΣ και το 

ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ (Κ. Υ. Ε.). 


Μετά το άρθρο 48 προστίθεται άρθρο 48 Α ως κά¬ 


τωθι: 


Άρθρο 48 Α 


Μέχρι την ημερομηνία έναρξης της λειτουργίας των 
νέων υπηρεσιακών μονάδων, οι αρμοδιότητες αυτών 


θα ασκούνται από τη Διεύθυνση που υπάγεται κάθε 
υπηρεσίας. 

Από της διατάξεις αυτής της απόφασης δεν προ- 
καλείται δαπάνη εις βάρος του προϋπολογισμού της 
Νομαρχιακής Αυτοδιοίκησης Φθιώτιδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 19 Δεκεμβρίου 2005 
Ο Πρόεδρος του Ν.Σ. 

ΚΩΝ/ΝΟΣ ΚΟΥΤΣΟΓΙΑΝΝΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θΐ.ς^ - β-ιτΐ3Μ: \Λ/θ6(η35ίβΓ @ θ1-9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 Θυτο, προσαυξανόμενη κατά 0,20 θοιό για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

ΕΘΒΟ 

Τεύχος 

Περίοδος 

εθβο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατά 
1 Θυτο ανά 50 σελίδες. 

• Η τιμή πώλησης σε μορφή οά-ΐΌΓΠ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ιπΙθγπθΙ : ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθί-ηβί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Π ρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυίΌ, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 ΘυίΌ. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













